Népszavazás: az MSZP-nek nincs hivatalos álláspontja
A MSZP-nek még nincs hivatalos álláspontja a Fidesz egészségbiztosítási törvényt érintő megerősítő népszavazási kezdeményezésével kapcsolatban.
Még nincs hivatalos álláspontunk, mivel nem ült össze azMSZP-ben olyan testület, ami ebben a kérdésben döntött volna - fogalmazott a szóvivő. Nyakó István hozzátette, február 11-én ül össze idén először az
Országgyűlés, addig pedig még bőven van idő. A szocialisták jövő keddi informális frakcióülés a népszavazás is szóba kerül.
   
Navracsics Tibor, a Fidesz frakcióvezetője csütörtökön jelentette be, hogy a Fidesz megerősítő népszavazást kezdeményez az egészségbiztosításról szóló törvény kapcsán a tavaszi parlamenti ülésszak első napján, a törvény zárószavazása előtt. A törvényt megerősítő népszavazásról egyszerű többséggel dönt a Országgyűlés, és ha megszavazzák, akkor a köztársasági elnök ügydöntő népszavazást írt ki, aláírásokat pedig nem kell gyűjteni. 
   
Navracsics Tibor, a Fidesz frakcióvezetője azt mondta: bízik abban, hogy sikerül elfogadtatniuk a javaslatot. Arra felvetésére, hogy mennyi az esélye, hogy a szocialisták támogatják az Országgyűlésben a kezdeményezést, azt mondta: szerinte mindenkinek érdeke, hogy egy ilyen kiélezett helyzetben megkérdezzék az embereket, hogy ők mit akarnak. Arra a kérdésre, hogy vajon a szocialisták is így gondolják-e, a frakcióvezető azt mondta: ha tiszta a lelkiismeretük, és azt mondják, hogy ez egy jó törvény, akkor nincs félnivalójuk a népszavazástól.
   
Az MDF már jelezte, hogy ők támogatják a Fidesz kezdeményezését, és ha a kormánypárti frakciók leszavazzák, akkor az Alkotmánybírósághoz fordulnak. Az SZDSZ ezzel a népszavazással nem ért egyet; az Országgyűlés
feladata, hogy Magyarország bármely törvényéről döntsön - mondta csütörtökön Horváth Ágnes egészségügyi miniszter.